Vi havde et fantastisk ophold hos Salvatore, og nød vores tre ugers ophold i fulde drag. Huset er en oase med en skøn pool og havde samtidig alle de faciliteter vi havde brug for.
Derudover ligger huset en kort gåtur fra den mest fantastiske strand, som vi brugte næsten dagligt.
Salvatore hjalp os fra starten med en masse gode råd til hvad vi skulle se, så vi kunne bruge huset som en base til at opleve Sydøst Siciliens mange seværdigheder. Desuden stod Salvo klar fra starten med lokal vin og delikatesser, så vi hele tiden følte os utroligt velkomne.
Vi kan give vores stærkeste anbefaling til at booke dette hus, og vil helt sikkert booke igen næste gang vi skal til Sicilien.